﻿ PARTICIPAREA TINERILOR LA DECIZIE ÎN SOCIETATEA ROMÂNEASCĂ TINERII ŞI PARTICIPAREA LA DECIZIE SIMONA ILIE Grupajul de articole ce va urma celui de faţă, reunite sub titulatura „Participarea tinerilor la decizie în societatea românească”, cuprinde câteva dintre studiile realizate de către cercetători ai ICCV pe baza rezultatelor cercetării derulate în iunie 2003, în consorţiu cu Academia de Studii Economice (în calitate de coordonator de proiect), Institutul Naţional de Administraţie şi Asociaţia Studenţilor Economişti din România, privind participarea tinerilor la procesul de decizie. Cercetarea este parte a unui proiect finanţat şi solicitat de Ministerul Educaţiei, Cercetării şi Tineretului. Separat de aceste rapoarte de cercetare obiectivul general al proiectului este elaborarea unei strategii integrate la nivel naţional privind îmbunătăţirea participării tinerilor la procesul de decizie. Cercetarea a fost proiectată şi coordonată de către ICCV, iar culegerea datelor a fost făcută, în principal, de studenţi de la ASE, la care s-au adăugat operatori de teren din cadrul INA, ICCV, ca şi studenţi ai Universităţii Bucureşti. Cercetarea cantitativă a fost constituită dintr-o studiu pe eşantion naţional, completată cu studii calitative. Eşantionul de tineri, reprezentativ naţional, a fost proiectat să cuprindă 900 de subiecţi din 51 de localităţi, urmând o metodologie de eşantionare aleatoare stratificată multistadială. Criteriile de stratificare au fost aria culturală, dimensiunea localităţii şi mediul de rezidenţă. În urma validării datelor, a rezultat un eşantion de 837 tineri, între 15 şi 29 de ani, din 47 de localităţi. Eşantionul păstrează repezentativitatea pe medii de rezidenţă, masculin/feminin şi grupe mari de vârstă, dar nu are reprezentativitate la nivel regional şi nici pe tip de localitate (comună, oraş mic, oraş mare). Eroarea de eşantionare este de ±3,4. Caracteristici, % total eşantion Gen Masculin Feminin NR 49,3 50,7 – Rezidenţa este în … Urban Rural NR 59,3 40,7 – Vârstă Sub 19 ani 19–24 ani Peste 24 ani NR 26,5 48,9 24,4 0,2 Şcoală Şcoală Nivel Şcoală Masterat, Gimnaziu Liceu FacultateNR primară, fără complementară, de postlicealădoctorat şcoală profesională educaţie 1,6 24,4 10,9 47,8 3,1 11,0 1,0 0,4 CALITATEA VIEŢII, XV, nr. 3–4, p. 231–232, Bucureşti, 2004 SIMONA ILIE 2 232 Elev 25,6 Student 23,3 Salariat cu carte de muncă 21,7 Salariat cu contract cu timp parţial 1,3 Salariat fără carte de muncă 3,5 Statut ocupaţional Patron 1,1 Lucrător pe cont propriu, în activităţi neagricole 2,0 Lucrător pe cont propriu, în activităţi agricole 5,6 Şomer /fără ocupaţie/ lucrător ocazional 15,7 NR 0,2 Sondajul de opinie a urmărit să ofere informaţii privind disponibilitatea tinerilor de a se implica la decizia locală, prezenţa lor în forme asociative de tineret, dar şi în organizaţii informale, percepţia lor vizavi de posibilităţile lor de participare la decizie şi problemele identificate de tineri ca fiind specifice generaţiei lor. Studiile de caz prevăzute a se derula în cadrul cercetării au urmărit identificarea unor posibile soluţii pentru a promova participarea tinerilor la procesul decizional, la diferite niveluri. Acestea au fost desfăşurate în patru localităţi, urbane şi rurale, în judeţe din diferite arii culturale, prezente în eşantion. Între acestea a fost avută în vedere o localitate rurală, un oraş mic, un oraş mare/ reşedinţă de judeţ şi Bucureşti. Localităţile selectate au fost municipiul Bucureşti, Oradea (Bihor), Cugir (Alba), Bârnova, satele Vişan şi Todirel (Iaşi). Pentru rural a fost avută în vedere o localitate în care a fost derulat anterior un proiect al Fondului Român de Dezvoltare Socială (FRDS), proiect care are ca cerinţă de bază antrenarea eforturilor locale. Scopul a fost acela de a identifica rolul avut de tineri în derularea unui proiect de dezvoltare comunitară. În total au fost intervievaţi 14 experţi, 17 autorităţi locale, 14 lideri (tineri în posturi de decizie sau reprezentanţi ai structurilor de tineret), din domenii diferite şi au fost realizate cinci focus grupuri. La acestea s-a adăugat un studiu calitativ realizat cu experţi în domeniul tineretului. Acesta s-a bazat pe metoda Delphi. 